'Moenie Baaise kraanwater drink' – munisipaliteit | Maroela Media
Die water in die Nelson Mandelabaai-munisipaliteit is nie veilig om te drink nie.
Volgens die munisipaliteit se jongste watertoetse voldoen die stad se water nie aan die Suid-Afrikaanse Nasionale Standaard (Sans) se drinkwaterstandaard nie. Die toetse dui aan dat sekere mikrobiologiese perke oorskry word, wat die water onveilig maak om te drink.
Die munisipaliteit het inwoners in 'n verklaring gewaarsku dat die kraanwater 'n risiko vir menslike gesondheid kan inhou indien dit ingeneem word. Inwoners word aangeraai om voorlopig hul drinkwater te kook.
Luidens die verklaring is die huidige droogte, met die gepaardgaande lae damvlakke en wisselende reservoirvlakke, een van die groot bydraende faktore tot die swak gehalte van water.
'n Dringende vergadering is tussen die departemente waterdienste en omgewingsgesondheid belê om 'n omkeerplan te ontwikkel.
Die munisipaliteit sal Woensdagoggend weer inligting oor die watersituasie bekend maak. "Ons sal inwoners inlig oor planne wat ingestel is om seker te maak dat die water wat uit die verspreidingstelsel kom, veilig is om te drink," sê die munisipaliteit.
"Die munisipaliteit wil inwoners verseker dat hy hierdie saak met die uiterste dringendheid en erns hanteer."
Boere moet help paaie regmaak – en opdok daarvoor
SHAME ON YOU! Dis die resultate van onbevoegdheid agv politieke kader aanstellings. NOG 'n voorbeeld van wat die ANC as 'n legacy los.
EK HOOR DIE WATER GLOEI IN DIE DONKER
VROT DRINKWATER SIES KRY SKAAM !!!!!!!!!!!!!
Kan iemand ASB vir my sê WAAR is President asook verantwoordelike Ministers van land?Wanneer word hul tot verantwoording geroep?